Poemas se All Blacks-droom lyk onwaarskynlik | Maroela Media
Nou vir die volle 80 minute, sal die Argentynse Poemas hulle voorneem voordat hulle Saterdagaand in die voorlaaste ronde van die Rugbykampioenskap in Buenos Aires teen die All Blacks speel.
In Hamilton ŉ maand gelede het die Poemas hou vir hou saam met die All Blacks gesels en hulle ŉ hele paar ernstige vrae gevra.
Dit was nie ŉ Nieu-Seelandse span op sy beste nie. In elk geval nie tot daardie laaste halfuur wat aan hulle ŉ oorwinning van 57-22 besorg het nie. Agt drieë teen een vertel die volle storie. En die poemas se droom is steeds `n droom.
Die All Blacks het vier van hulle spelers vir die Poemaswedstryd ruskans gegee en op die bank ook veranderinge aangebring. Steve Hansen wil bepaal wat sy diepte is. (Allister Coetzee seker ook. Maar dit word, om dit liggies te stel, nie planmatig gedoen nie. En van ‘plan’ gepraat, ook nie in ooreenstemming met ŉ wedstrydplan, as daar so iets is nie.)
Die All Blacks, nou op 15 opeenvolgende seges, moet teen die Poemas, Suid-Afrika en dan die Wallabies in hulle derde Bledisloewedstryd wen om die rekord van 18 opeenvolgende toetsseges seges daar te stel. Hulle deel die rekord van 17 orwinnings met die Springbokke.
Selfs met die heelwat nuwe gesigte in Nieu-Seeland se 23-tal, sal die Poemas nie sommer die rekordpoging en gehalte van die All Blacks kan stuit nie.
Saterdagaand 23:40 SA tyd sal hulle moet bewys hulle kan.